rejauldu/bengali-wikipedia huggingface dataset:
লক্ষ্মণরাও মানকর (জন্ম: ১৯২৯) একজন ভারতীয় রাজনীতিবিদ ছিলেন, তিনি ডানপন্থী জনসংঘ এবং এর উত্তরসূরী ভারতীয় জনতা পার্টির অন্তর্ভুক্ত ছিলেন।  তিনি ১৯৬২, ১৯৬৭, ১৯৭২ সালে আমগাঁও থেকে বিধানসভা নির্বাচন করেছিলেন এবং ১৯৬৭ সালে বিজয়ী হয়েছিলেন। তিনি মহারাষ্ট্রের ভান্ডারা আসন থেকে ৬ষ্ঠ লোকসভার সদস্য ছিলেন (১৯৭৭-১৯৮০)। Member of Parliament Partywise Comparison since 1977 তিনি ১৯৮০ এবং ১৯৮৫ সালে ভারতীয় জনতা পার্টির হয়ে ভান্ডার থেকে হেরে ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মহারাষ্ট্রের লোকসভা সদস্য বিষয়শ্রেণী:ষষ্ঠ লোকসভার সদস্য বিষয়শ্রেণী:জনতা পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় লোকদলের রাজনীতিবিদ বিষয়শ্রেণী:মারাঠি রাজনীতিবিদ বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ
রাজশাহী সরকারি মহিলা পলিটেকনিক ইনস্টিটিউট বাংলাদেশের উত্তরবঙ্গের একমাত্র সরকারি মহিলা পলিটেকনিক ইনস্টিটিউট। শিক্ষা নগরী রাজশাহী নওদাপাড়া বাইপাস রোডে অবস্থিত রাজশাহী সরকারি মহিলা পলিটেকনিক ইনস্টিটিউট একটি সরকারী শিক্ষা প্রতিষ্ঠান। ২০২৩ সালে জাতীয় শিক্ষা সপ্তাহে এই ইনস্টিটিউট সারা দেশের মধ্যে শ্রেষ্ঠ কারিগরি শিক্ষা প্রতিষ্ঠান নির্বাচিত হয়।   ইতিহাস   রাজশাহী সরকারি মহিলা পলিটেকনিক ইনস্টিটিউট ২০০৩ সালে প্রতিষ্ঠিত হয় এবং ২০০৫-২০০৬ শিক্ষাবর্ষ থেকে ৪ টি বিভাগে মোট ১৫২ জন শিক্ষার্থী নিয়ে শিক্ষা কার্যক্রম শুরু করে।  অবস্থান এটি রাজশাহী শহর থেকে মাত্র ৫ কিলোমিটার দূরে নওদাপাড়া বাইপাস রোডে অবস্থিত।  অবকাঠামো এবং প্রশাসন প্রতিষ্ঠানটিতে ১টি ৪তলা বিশিষ্ট প্রশাসনিক ভবন, ১টি ৫তলা বিশিষ্ট একাডেমিক ভবন এবং দুইটি ৩ তলা বিশিষ্ট ওয়ার্কশপ ভবন আছে। প্রায় ৪৮০০ বই সংবলিত একটি লাইব্রেরি আছে। ৪তলা বিশিষ্ট একটি ছাত্রীনিবাস আছে যেখানে ১৫০ জন ছাত্রী থাকতে পারে। প্রায় ৪০ জন শিক্ষক এবং ৬০ জন স্টাফের মাধ্যমে একাডেমিক ও প্রশাসনিক কাজ পরিচালনা করা হয়।  বিভাগ সমূহ ও আসন  কম্পিউটার সায়েন্স এন্ড টেকনোলজি (আসন: ৫০+৫০=১০০)  ইলেকট্রিক্যাল টেকনোলজি (আসন: ১০০+১০০=২০০)  আর্কিটেকচার টেকনোলজি (আসন: ৫০+৫০=১০০)  ফুড টেকনোলজি (আসন: ৫০+৫০=১০০) দুই শিফট এ মোট আসন সংখ্যা ৫০০ টি।  আরো দেখুন  ঢাকা পলিটেকনিক ইনস্টিটিউট  ঢাকা মহিলা পলিটেকনিক ইনস্টিটিউট  রাজশাহী পলিটেকনিক ইনস্টিটিউট  চাঁপাইনবাবগঞ্জ পলিটেকনিক ইনস্টিটিউট   তথ্যসূত্র   বিষয়শ্রেণী:২০০৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:রাজশাহী বিভাগের পলিটেকনিক ইনস্টিটিউট বিষয়শ্রেণী:বাংলাদেশের সরকারি পলিটেকনিক ইনস্টিটিউট বিষয়শ্রেণী:বাংলাদেশের মহিলা বিশ্ববিদ্যালয় ও মহাবিদ্যালয়
হামিদুল হক চৌধুরী (জন্ম: ১৯০১-মৃত্যু: ১৮ই জানুয়ারী, ১৯৯২) হলেন একজন বাঙালী মুসলমান রাজনীতিবিদ ও আইনজীবী। ১৯৩৭ সালে মুসলিম লীগের মনোনয়নে বঙ্গীয় ব্যবস্থাপক পরিষদের সদস্য নির্বাচিত হন। বঙ্গীয় মুসলিম লীগের অন্যতম নেতা হিসেবে ঐতিহাসিক পাকিস্তান আন্দোলনে অংশনেন। ১৯৪৯ সালে পূর্ববঙ্গ সরকারের অর্থমন্ত্রী নিযুক্ত হন। ১৯৫৫ সালে তিনি ২৬ সেপ্টেম্বর যুক্তফ্রন্ট-মুসলিম লীগ কেন্দ্রীয় কোয়ালিশন সরকারের পররাষ্ট্রমন্ত্রী নিযুক্ত হন চৌধুরী মোহাম্মদ আলীর মন্ত্রিসভায়।    জন্ম ও শিক্ষাজীবন  হামিদুল হক চৌধুরীর জন্ম ফেনী জেলার দাগনভূঁইয়া উপজেলার রামনগর গ্রামের এক অভিজাত পরিবারে ১৯০১ সালে। কলকাতা প্রেসিডেন্সি কলেজ থেকে অঙ্কে ডিসটিংশনসহ বিএসসি পাস করেছিলেন (১৯২৫)। ল ডিগ্রি লাভের পর ১৯৩০ সালে কলকাতা বারে আইন ব্যবসায় যোগ দেন।   কর্মজীবন  হামিদুল হক চৌধুরী ল ডিগ্রি লাভের পর ১৯৩০ সালে কলকাতা বারে আইন ব্যবসায় যোগ দেন। পাকিস্তান প্রতিষ্ঠার পর কলকাতা ত্যাগ করে ঢাকায় এসে হাইকোর্টে আইন ব্যবসায় যোগ দেন। ঐতিহ্যবাহী ইংরেজি দৈনিক বাংলাদেশ অবজারভার, সংবাদপত্রটির প্রতিষ্ঠাতা হামিদুল হক চৌধুরী। বাংলাদেশ অবজারভারের প্রকাশনা বন্ধ ঘোষণা  রাজনৈতিক জীবন  হামিদুল হক চৌধুরী ১৯৩৭ সালে মুসলিম লীগের মনোনয়নে বঙ্গীয় ব্যবস্থাপক পরিষদের সদস্য নির্বাচিত হন। বঙ্গীয় মুসলিম লীগের অন্যতম নেতা হিসেবে ঐতিহাসিক পাকিস্তান আন্দোলনে অংশনেন। ভারত-পাকিস্তান সীমানা নির্ধারণের জন্য গঠিত, বহুলালোচিত র‌্যাডকিফ কমিশনের সদস্য হিসেবে গুরুত্বপূর্ণ ভূমিকা রাখেন। ১৯৪৯ সালে পূর্ববঙ্গ সরকারের অর্থমন্ত্রী নিযুক্ত হন। একই বছর পাকিস্তানের প্রধানমন্ত্রী লিয়াকত আলী খানের সাথে মতানৈক্য ঘটলে মন্ত্রিত্ব থেকে পদত্যাগ করেন। ১৯৫৩ সালে শেরেবাংলা এ কে ফজলুল হকের নেতৃত্বে কৃষক-শ্রমিক পার্টি গঠন করেন এবং দলের সহসভাপতি নির্বাচিত হন। ১৯৫৫ সালে পার্টির মনোনয়নে পূর্ববঙ্গ পরিষদের সদস্যদের ভোটে পাকিস্তানের দ্বিতীয় গণপরিষদে সদস্য নির্বাচিত হয়েছিলেন। একই বছর ২৬ সেপ্টেম্বর যুক্তফ্রন্ট-মুসলিম লীগ কেন্দ্রীয় কোয়ালিশন সরকারের পররাষ্ট্রমন্ত্রী নিযুক্ত হন চৌধুরী মোহাম্মদ আলীর মন্ত্রিসভায়। ১৯৫৬ সালের ১০ সেপ্টেম্বর পর্যন্ত এ পদে দায়িত্ব পালন করেন। ১৯৫৬ সালে পাকিস্তানের প্রথম সংবিধানের খসড়া বিল প্রণয়ন এবং গণপরিষদে তা পাস করিয়ে নেয়ার ব্যাপারে গুরুত্বপূর্ণ ভূমিকা পালন করেন। ১৯৫৮ সালে ১৬ সেপ্টেম্বর কেন্দ্রীয় অর্থমন্ত্রী নিযুক্ত হন ফিরোজ খান নুন মন্ত্রিসভায়। একই বছর ৭ অক্টোবর দেশব্যাপী সামরিক আইন জারি করা হলে মন্ত্রিত্ব থেকে পদচ্যুত ও গ্রেফতার হন। ১৯৬২-তে হোসেন শহীদ সোহরাওয়ার্দীর নেতৃত্বে গঠিত ‘ন্যাশনাল ডেমোক্র্যাটিক ফ্রন্টের (এনডিএফ) তিনি অন্যতম সংগঠক এবং এর কোষাধ্যক্ষ ছিলেন।   পুরস্কার ও সম্মাননা    তথ্যসূত্র    বহিঃসংযোগ   হামিদুল হক চৌধুরী  বিষয়শ্রেণী:১৯০১-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:২০শ শতাব্দীর পাকিস্তানি আইনজীবী বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাকিস্তান জাতীয় পরিষদ সদস্য ১৯৫৫-১৯৫৮ বিষয়শ্রেণী:পাকিস্তান জাতীয় পরিষদ সদস্য ১৯৪৭-১৯৫৪ বিষয়শ্রেণী:পাকিস্তান গণপরিষদ সদস্য বিষয়শ্রেণী:পাকিস্তানের পররাষ্ট্রমন্ত্রী বিষয়শ্রেণী:স্কটিশ চার্চ কলেজিয়েট স্কুলের প্রাক্তন শিক্ষার্থী বিষয়শ্রেণী:ঢাকা কলেজিয়েট স্কুলের প্রাক্তন শিক্ষার্থী বিষয়শ্রেণী:পূর্ববঙ্গ আইনসভার সদস্য ১৯৪৭-১৯৫৪ বিষয়শ্রেণী:পূর্ব পাকিস্তানের মন্ত্রী বিষয়শ্রেণী:ফেনী জেলার ব্যক্তি
বিদ্যাকুট সতীদাহ মন্দির হচ্ছে ব্রাহ্মণবাড়িয়া জেলার নবীনগর উপজেলার ৩০০ বছরের পুরোনো একটি সতীদাহ মন্দির।   অবস্থান ও নির্মাণশৈলী  মন্দিরটির অবস্থান ব্রাহ্মণবাড়িয়া জেলার নবীনগর উপজেলা সদর থেকে ১৫ কিলোমিটার পূর্বে বিদ্যাকুট গ্রামের দক্ষিণ প্রান্তে।  মন্দিরটি গোলাকার মঠ আকৃতির উপরের দিকে খোলা আনুমানিক ২০ ফুট উচু ইটের দালান।  মন্দিরটির এক পাশে একটি দরজা ( প্রবেশ পথ)  ও চারদিকে চারটি ভেন্টিলেটারের মতন ইষৎ গোলাকার খুপরি রয়েছে।  যে খুপরি গুলো দিয়ে আগুন উসকে দেয়া ও জ্বালানি সরবরাহ করা হতো বলে ধারণা করা হয়।  বর্তমানে সংস্কারের কারণে এর খুপরি গুলো বন্ধ করে দিয়ে উপরে গম্বুজ আকৃতির ছাদ দেয়া হয়েছে।     ইতিহাস  বিদ্যাকুট গ্রামের প্রসিদ্ধ হিন্দু জমিদার দেওয়ান বাড়ির বাসিন্দা দেওয়ান রাম মানিক সতীদাহ মন্দিরটি নির্মাণ করেছিলেন।  ব্রিটিশ শাসনামলে কলকাতার বিখ্যাত সাংবাদিক অনিলধন ভট্টাচার্যের জন্ম এই বিদ্যাকুট গ্রামে। অনিলধন ভট্টাচার্য রচিত 'শাশ্বত ত্রিপুরা' গ্রন্থেও এই সতীদাহ মন্দিরের কথা উল্লেখ আছে। এই গ্রন্থে বিদ্যাকুট গ্রামটিকে ত্রিপুরা রাজ্যের 'নবদ্বীপ' বলে অভিহিত করা হয়েছে। এতে বলা হয়, বিদ্যাকুট ছাড়াও আশপাশের মেরকুটা, সেমন্তঘর, শিবপুর ও বাঘাউড়া গ্রামের হিন্দুরা সতীদাহের জন্য এই মন্দিরটি ব্যবহার করতেন। আইন করে এই প্রথা নিষিদ্ধ করার পরেও এখানে সতীদাহের ঘটনা ঘটে। ১৮৩৫ সালে দেওয়ান রাম মানিকের মাতাকে এই মন্দিরটিতে সর্বশেষ সতীদাহ বরণ করতে হয়। সতীদাহ বরণকারিণীর নামে পূর্বে একটি শ্বেত পাথরের নাম ফলক বসানো ছিল। ১৯৪৭ সালে ব্রিটিশ ভারত ভাগ হলে দেওয়ান রাম মানিকের পরিবার গ্রাম ছেড়ে ভারতে চলে যায়। বাংলাদেশের মুক্তিযুদ্ধের সময়ও এই মন্দিরটি ক্ষতিগ্রস্ত হয়। ফলে এই মন্দিরে সর্বশেষ সতীদাহ বরণকারিণীর নাম জানা যায়নি।  ১৯৮০ সালের দিকে ব্রাহ্মণবাড়িয়ার লোকসংস্কৃতি গবেষক জহিরুল ইসলাম চৌধুরী স্বপন গ্রামের এক গৃহবধূ বনলতা দেবীর কাছ থেকে ব্রিটিশ সরকারের একটি চিঠি সংগ্রহ করেন। তৎকালীন ত্রিপুরার রাজার কাছে পাঠানো ওই চিঠিতে সতীদাহ প্রথা বন্ধের নির্দেশ ছিল।   তথ্যসূত্র   বিষয়শ্রেণী:ব্রাহ্মণবাড়িয়া জেলার প্রত্নতাত্ত্বিক স্থাপনা
300px|তোস্তাঁউতোস্তাঁউ, পুরো নাম এদুয়ার্দু গনসালভেজ দি আন্দ্রাদে (জন্ম জানুয়ারি ২৫, ১৯৪৭) একজন প্রাক্তন ব্রাজিলীয় ফুটবলার। ১৯৭০ সালের বিশ্বকাপে আক্রমণভাগে পেলের সাথে তার চমৎকার জুটি গড়ে উঠে। ওই বিশ্বকাপে ব্রাজিল শিরোপা অর্জন করে। ১৯৭৩ সালে চোখে আঘাত পেয়ে মাত্র ২৬ বছর বয়সে তিনি ফুটবল থেকে অবসর নেন।  বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ভাস্কো দা গামা রেগাতাস ক্লাবের খেলোয়াড় বিষয়শ্রেণী:ব্রাজিলীয় কলাম লেখক বিষয়শ্রেণী:আমেরিকা ফুটবল ক্লাবের (মিনাস জেরাইস) খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:১৯৬৬ ফিফা বিশ্বকাপের খেলোয়াড় বিষয়শ্রেণী:১৯৭০ ফিফা বিশ্বকাপের খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড়
ইয়েলোস্টোন জাতীয় উদ্যান (ইংরেজি: Yellowstone National Park) মার্কিন যুক্তরাষ্ট্রের একটি জাতীয় উদ্যান। ১৮৭২ সালের ১ মার্চ রাষ্ট্রপতি ইউলিসিস এস. গ্র্যান্টের সাক্ষরানুক্রমে মার্কিন কংগ্রেস একটি আইন পাস করে এই উদ্যানটি প্রতিষ্ঠা করেন।U.S. Statutes at Large, Vol. 17, Chap. 24, pp. 32-33. "An Act to set apart a certain Tract of Land lying near the Head-waters of the Yellowstone River as a public Park." From The Evolution of the Conservation Movement, 1850-1920 collection. Library of Congress এটি প্রধানত মার্কিন যুক্তরাষ্ট্রের ওয়াইয়োমিং রাজ্যে অবস্থিত হলেও, পরে মন্টানা ও ইডাহোতেও প্রসারিত হয়। ইয়েলোস্টোন বিশ্বের প্রথম জাতীয় উদ্যান। এটি বন্যপ্রাণী ও বিভিন্ন প্রকার ভূতাপমাত্রাগত বৈশিষ্ট্যের জন্য প্রসিদ্ধ। ওল্ড ফেইথফুল গেজার এই উদ্যানের জনপ্রিয় দ্রষ্টব্যস্থলগুলির অন্যতম। এখানে বিভিন্ন প্রকার পরিবেশব্যবস্থা দেখা গেলেও, এগুলির মধ্যে সাবআলপাইন বনভূমি প্রধান।  স্থানীয় আমেরিকানরা ইয়েলোস্টোন অঞ্চলে প্রায় ১১,০০০ বছর ধরে বসবাস করেছে। ঊনবিংশ শতাব্দীর প্রথম ভাগে লুইস ও ক্লার্ক অভিযানের সময় এই অঞ্চলটি পাশ কাটিয়ে যাওয়া হয়েছিল। ঊনবিংশ শতাব্দীর প্রথম থেকে মধ্যভাগ পর্যন্ত পর্বতচারীরা মাঝে মাঝে এখানে এলেও, সুসংহত অভিযান শুরু হয় ১৮৬০-এর দশকে। প্রতিষ্ঠার পর উদ্যানের রক্ষণাবেক্ষণের দায়িত্ব দেওয়া হয় মার্কিন সেনাবাহিনীকে। ১৯১৭ সালে ন্যাশানাল পার্ক সার্ভিসের (১৯১৬ সালে প্রতিষ্ঠিত) হাতে উদ্যানের দায়িত্বভার তুলে দেওয়া হয়। এখানকার শতাধিক স্থাপনা পুরাতাত্ত্বিক ও ঐতিহাসিক গুরুত্বের কারণে সংরক্ষিত হচ্ছে। গবেষকগণ এক হাজারটিরও বেশি প্রত্নক্ষেত্র পরীক্ষা করে দেখেছেন।  ইয়েলোস্টোন জাতীয় উদ্যানের আয়তন । উদ্যানের মধ্যে রয়েছে হ্রদ, ক্যানিয়ন, নদনদী ও পর্বতমালা। ইয়েলোস্টন হ্রদ উত্তর আমেরিকার বৃহত্তম হ্রদগুলির অন্যতম। এটি মহাদেশের বৃহত্তম মহাআগ্নেয়গিরি ইয়েলোস্টোন ক্যালডেরার কেন্দ্রস্থলে অবস্থিত। ক্যালডেরাটিকে সক্রিয় আগ্নেয়গিরি মনে করা হয়। বিগত দুই মিলিয়ন বছরে বহুবার এই আগ্নেয়গিরি থেকে অগ্নুৎপাত হয়েছে। আগ্নেয়গিরির সক্রিয়তা এখানকার ভূতাপমাত্রাগত বৈশিষ্ট্যগুলির জন্য বহুলাংশে দায়ী। লাভা স্রোত ও আগ্নেয়গিরি থেকে উৎক্ষিপ্ত পাথরে সমগ্র ইয়েলোস্টোন অঞ্চলটি ঢাকা। এটি বৃহত্তর ইয়েলোস্টোন পরিবেশব্যবস্থার অন্তর্গত, যা উত্তর জলবায়ু অঞ্চলের বৃহত্তম বিদ্যমান এবং প্রায় সামগ্রিক একটি অংশ।  নথিভুক্ত তথ্য অনুযায়ী, এই উদ্যান স্তন্যপায়ী, পাখি, মাছ ও সরীসৃপদের শতাধিক প্রজাতির বাসস্থান। এগুলির মধ্যে বেশ কয়েকটি আবার বিপন্ন প্রজাতি। বিরাট বনভূমি ও তৃণভূমিতে নানান দুর্লভ প্রজাতির বৃক্ষ দেখা যায়। গ্রিজলি বিয়ার, গ্রে উলফ, আমেরিকান বাইসন ও এক এখানে বাস করে। মাঝে মাঝে দাবানল দেখা যায়। ১৯৮৮ সালের দাবানলে উদ্যানের এক-তৃতীয়াংশ ভস্মীভূত হয়েছিল। এখানে অনেকে হাইকিং, ক্যাম্পিং, বোটিং, মাধ ধরা বা দিবাভ্রমণের জন্যেও আসেন। পাকা রাস্তা থাকায় প্রধান দ্রষ্টব্যস্থলগুলির কাছে যাওয়া খুবই সহজ। শীতকালে বরফ পড়ার সময়ও এখানে অনেক পর্যটক আসেন।   প্রস্রবণ ও জলপ্রবাহ প্রক্রিয়া  এই জাতীয় উদ্যানের ফোয়ারাটির নাম হল ওল্ড ফেইথফুল। এখানে প্রতি এক থেকে দেড় ঘণ্টা পর পরই এই জলের খেলা দেখা যায় যা কিনা ১৯০ ফুট পর্যন্ত উপরে ওঠে। আর স্থায়িত্বও ৫ মিনিট পর্যন্ত হয়ে থাকে। প্রায় আড়াই কিলোমিটার গভীর ভুঅভ্যন্তর থেকে আসা এই জল প্রতি বারে ১৪ হাজার থেকে ৩২ হাজার লিটার জল ভূপৃষ্ঠে ছিটিয়ে দেয়।   পাদটীকা    বহিঃসংযোগ    U.S. Geological Survey Photographic Library  Yellowstone National Park Official site  বিষয়শ্রেণী:মার্কিন যুক্তরাষ্ট্রের জাতীয় উদ্যান
ঐ হলো বাংলা লিপি নবম স্বরবর্ণ এবং ৯ম বর্ণ। বাংলা লিপিতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘ঐ’ হলো একটি মাত্রাহীন স্বরবর্ণ। এটি একটি দ্বিস্বরবর্ণ, কারণ এটির উচ্চারণে  এবং  এই দুটি ধ্বনির মিলন ঘটেছে।   উদাহরণ   ঐরাবত  ঐক্য  ঐকতান  ঐচ্ছিক  ঐকাত্ম্য  ঐতিহ্য ইত্যাদি।   ঐ-কার যুক্ত শব্দের উদাহরণ   নৈশ  বৈরাগ্য  বৈধ  হৈচৈ  সৈনিক   উচ্চারণ ভিন্নতা  শুধু মৈথিলী ভাষায় এর উচ্চারণ , যেটি মূল উচ্চারণ থেকে ভিন্ন।   কম্পিউটিং কোড   স্বতন্ত্র    নির্ভরশীল    আরও দেখুন   বাংলা স্বরবর্ণ  বাংলা ব্যঞ্জনবর্ণ  বাংলা বর্ণমালা   তথ্যসূত্র    বহিঃসংযোগ       বিষয়শ্রেণী:বাংলা স্বরবর্ণ
সিনান পাশা মসজিদ () তুরস্কের ইস্তাম্বুলের ঘনবসতিপূর্ণ বেসিকটাস জেলায় অবস্থিত একটি উসমানীয় মসজিদ। নৌসেনাপতি সিনান পাশার জন্য উসমানীয় স্থপতি মিমার সিনান মসজিদটি তৈরি করেন। বারবারোসা হাইরেদ্দীন পাশার কবর রাস্তার পরেই অবস্থিত।   ইতিহাস  রুস্তম পাশার ছোট ভাই উসমানীয় নৌসেনাপতি সিনান পাশার স্মরণে মসজিদটি নির্মাণ করা হয়েছে। রাজকীয় স্থপতি মিমার সিনান মসজিদটির নকশা করেন। সিনান পাশা ১৫৫৪ সালে মারা যান এবং তার মৃত্যুর পরে মসজিদটির কাজ শুরু হয়। মসজিদের খিলানযুক্ত প্রবেশপথের উপরে সোনার আরবী ভিত্তি শিলালিপিতে ১৫৫৫ সালের নভেম্বর/ডিসেম্বরে মসজিদের কাজ সমাপ্তির সময় উল্লেখ করা আছে। উঠোনের সাদা পাথরের গোলাকার ঝর্ণার চারপাশে খোদাই করা তুর্কি শিলালিপিতে ১৫৫৫-৫৬ সময়কাল লিপিবদ্ধ করা আছে।   স্থাপত্য  মসজিদটির তিনদিকে মাদ্রাসা দ্বারা বেষ্টন করা আছে। ছাদের ভারবহনে ছোট কলামগুলি আছে এবং শ্রেণিকক্ষের অভাব আছে। উঠোনের মাঝখানে একটি আয়তকার পানীয় জলের ঝর্ণা রয়েছে। মসজিদটি টালির বিকল্প স্তর ও ইটের দ্বারা নির্মিত। মসজিদের উত্তর দিকটিতে প্রথমে দুইটি বারান্দা ছিল ১৭৪৯ সালে পাঁচটি গম্বুজ বিশিষ্ট ভিতরের বারান্দাটি নামাজঘরের অন্তর্ভুক্ত করা হয়। ১২.৬ মিটার (৪১ ফুট) গম্বুজটি দুটি মুক্ত-দণ্ডায়মান ষড়ভুজীয় স্তম্ভসহ ছয়টি খিলানকে অবলম্বনে গঠিত। মূল আঁকা চিত্রণটি আর টিকে নেই। সাধারণ মিনবারটি সাদা পাথরে তৈরি। স্নানঘরটি মূল ভবনের অংশ ছিল যা ১৯৫৭ সালে ভেঙে ফেলা হয়।  ১৪৩৭-১৪৪৮ সালে নির্মিত এডির্নের পূর্ববর্তী উচ সেরেফেলি মসজিদের সাথে সিনান পাশা মসজিদের নকশাকে তুলনা করা যায়। উভয় মসজিদে একটি গম্বুজ দুটি মুক্ত-দণ্ডায়মান স্তম্ভসহ ছয়টি খিলানের উপরে অবস্থিত।   চিত্রশালা    আরও দেখুন    মিমার সিনানের নকশায় জামে মসজিদের তালিকা  ইস্তানবুলের মসজিদের তালিকা   তথ্যসূত্র    গ্রন্থপঞ্জি         বহিঃসংযোগ    সিনান পাশা মসজিদ, Archnet  ডিক অসেমানের সিনান পাশা মসজিদের ছবিগুলো  সিনান ফাউন্ডেশনের সম্মানে  বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:তুরস্কের মসজিদ বিষয়শ্রেণী:তুরস্কের স্থাপত্য বিষয়শ্রেণী:উসমানীয় স্থাপত্য বিষয়শ্রেণী:ইস্তাম্বুলের উসমানীয় মসজিদ
রবিউল আওয়াল কিরণ খাঁ ( - ২৮ এপ্রিল ১৯৮৬) বাংলাদেশের নরসিংদী জেলার রাজনীতিবিদ ও মুক্তিযোদ্ধা যিনি তৎকালীন ঢাকা-২৩ আসনের সংসদ সদস্য ছিলেন।   প্রাথমিক জীবন  রবিউল আওয়াল কিরণ খাঁ  সালে নরসিংদীর শিবপুরের মজলিশপুর গ্রামে জন্মগ্রহণ করেন। তিনি শিবপুর পাইলট উচ্চ বিদ্যালয় থেকে ১৯৬১ ম্যাট্রিক পাশ করেন। চাঁদপুর সরকারি কলেজে ভর্তি হন।   রাজনৈতিক জীবন  রবিউল আওয়াল কিরণ খাঁ চাঁদপুর সরকারি কলেজে অধ্যয়নকালে রাজনীতি শুরু করেন। তিনি চাঁদপুর সরকারি কলেজের ছাত্র সংসদের ভিপি ছিলেন।  তিনি আওয়ামী যুবলীগের কেন্দ্রীয় কমিটির সদস্য ছিলেন। নরসিংদী জেলা আওয়ামী লীগের সহসভাপতি হিসেবেও তিনি দায়িত্ব পালন করেন।  তিনি উনসত্তরের গণ-আন্দোলনে ছাত্র সংগ্রাম পরিষদের নেতৃত্ব দিয়ে গ্রেফতার হয়ে কারাগারে যান।  ৬ দফা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।  তিনি ১৯৭১ সালে মুক্তিযোদ্ধের সময় ভারতে চলে যান এবং আগরতলার বড়মারা মুক্তিযোদ্ধা ক্যাম্পের ইনচার্জ নিযুক্ত হন। পরবর্তীতে তিনি চাঁদপুর মহকুমার বিএলএফ কমান্ডার হিসেবে দায়িত্ব পালন করেন।  ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ঢাকা-২৩ আসন থেকে সংসদ সদস্য নির্বাচিত হন।  ১৯৮৬ সালের তৃতীয় জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে নরসিংদী-৩ আসনে প্রতিদ্বন্দ্বিতা করেন।   মৃত্যু  রবিউল আওয়াল কিরণ খাঁ ২৮ এপ্রিল ১৯৮৬ সালে নরসিংদীর শিবপুরের খড়কমারা পাহাড়িয়া নদীর ব্রিজের উপর আঁততায়ীর গুলিতে মৃত্যুবরণ করেন।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:১৯৮৬-এ মৃত্যু বিষয়শ্রেণী:নরসিংদী জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:গুপ্তহত্যার শিকার বাংলাদেশী রাজনীতিবিদ বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ বিষয়শ্রেণী:১৯৪০-এর দশকে জন্ম বিষয়শ্রেণী:চাঁদপুর সরকারি কলেজের প্রাক্তন শিক্ষার্থী বিষয়শ্রেণী:১৯৮৬-এ গুপ্তহত্যার শিকার রাজনীতিবিদ বিষয়শ্রেণী:১৯৮৬-এ বাংলাদেশে খুন বিষয়শ্রেণী:১৯৮০-এর দশকে গুপ্তহত্যার শিকার এশীয় রাজনীতিবিদ
উত্তরাখণ্ডের প্রতীক হল উত্তরাখণ্ড সরকার কর্তৃক ব্যবহৃত সরকারী রাজ্য সীলমোহর এবং উত্তরাখণ্ড রাজ্যের সমস্ত সরকারী চিঠিপত্রে বহন করা হয়।Government of Uttarakhand (Official Website) এটি ৯ নভেম্বর ২০০০-এ রাজ্য প্রতিষ্ঠার সময় উত্তরাখণ্ডের নবগঠিত অন্তর্বর্তী সরকার কর্তৃক গৃহীত হয়েছিল।   বর্ণনা  উত্তরাখণ্ডের প্রতীক হল সাদা পটভূমির একটি হীরা-আকৃতির প্রতীক এবং হিমালয়ের শৈলীকৃত পর্বতশৃঙ্গ দ্বারা সমর্থিত নীল সীমানা বাম থেকে ডানে চারটি স্রোত। ভারতের জাতীয় প্রতীক, অশোকের সিংহ রাজধানী, তার ক্রেস্টের উপর একটি ছোট লাল পটভূমিতে দেবনাগরীতে জাতীয় নীতিবাক্য সহ স্থাপিত হয়েছে, "सत्यमेव जयते" ( সত্যমেব জয়তে, "সত্যের জয় অবশ্যম্ভাবী সংস্কৃত ) নীচে উপস্থাপন করা হয়েছে। প্রতীকের নীচে নীল হরফে খোদাই করা "উত্তরাখণ্ড রাজ্য" ( "উত্তরাখণ্ড রাজ্যের জন্য হিন্দি ") লেখা আছে।   সরকারি ব্যানার  উত্তরাখণ্ড সরকার একটি সাদা মাঠে রাজ্যের প্রতীক প্রদর্শন করা একটি ব্যানার দ্বারা প্রতিনিধিত্বতে তে পারে।   আরো দেখুন    উত্তরাখণ্ড দেবভূমি মাতৃভূমি  উত্তরাখণ্ড রাজ্যের প্রতীকগুলির তালিকা  ভারতের জাতীয় প্রতীক  অশোকের সিংহ রাজধানী  লোজেঞ্জ  ভারতীয় রাজ্য প্রতীকের তালিকা   তথ্যসূত্র   বিষয়শ্রেণী:ভারতের রাজ্য প্রতীক বিষয়শ্রেণী:উত্তরাখণ্ড সরকার
মেহের পাড়া ইউনিয়ন বাংলাদেশের নরসিংদী জেলার সদর উপজেলার অন্তর্গত একটি ইউনিয়ন।   অবস্থান ও সীমানা  মেহেড়পাড়া ইউনিয়নএর উত্তরে পাঁচদোনা ইউনিয়ন, দক্ষিনে মাধবদী পৌরসভা,  পূর্বে ব্রহ্মপুত্র নদ  এবং পশ্চিমে আমদিয়া ইউনিয়ন অবস্থিত।   ইতিহাস   মেহেরপাড়া ইউনিয়নের ইতিহাস ও ঐতিহ্য  নরসিংদী জেলা ঐতিহ্যবাহী নরসিংদী সদর উপজেলার মেহেরপাড়া ইউনিয়ন একটি ঐতিহ্যবাহী ইউনিয়ন। এটি ১৯৫০ সালে প্রতিষ্ঠত হয়্ প্রাচ্যের ম্যাচেষ্টার খ্যাত সেকেরচর (বাবুরহাট) এর অদূরে অবস্থিত। এর আয়তন ৪.৪ বর্গ কিঃমিঃ। এই ইউনিয়নে ভাই গিরিশ চন্দ্র সেনের জন্মভূমি। এছাড়া অনেক কৃর্তি মাননষের জন্ম স্থান।এখানে ড্রীম হলিডে পার্ক রয়েছে। মেহেরপাড়া ইউনিয়নের পাঁচদোনায় ১৯৭১ সালে মুক্তিযোদ্ধ সংগঠিত হয়্। এখানে মুক্তিযোদ্ধা চত্বর ও বধ্যভূমি রয়েছে।   প্রশাসনিক এলাকা  মেহের পাড়া ইউনিয়নটি ৯টি ওয়ার্ডে বিভক্ত। ৯টি ওয়ার্ডে মোট ৩১টি গ্রাম রয়েছে।  ওর্য়াড নংগ্রামের নামলোকসংখ্যা১ভগিরথপুর৯,৭০৪২দিঘীরপাড়, নিসুন্দরীয়া, ধুন্দুলপাড়া৬,১৪১৩ডোয়াই চৈতাব, পাথরপাড়া, খালপাড়১,৯২২৪পৌলানপুর২,৮৫১কুঁড়েরপাড়২,০৭৭উত্তর সরুপাব১,৬১৭৫চৈতাব৬৮৫স্বর্পনিগৈর১,৯৯০রঘুনাথপুর৫৭৪কবিরাজপুর১,৫০৫৬শ্রীনগর৯৭৭পাঁচভাগ১,১১১পাথরপাড়া১,১৬৮সৈকাদী৪৪৭৭দক্ষিন চৌয়া, চৌয়া বড়টেক৩,৮৭১৮মেহেরপাড়া১,২১৫উত্তর চৌয়া২,২৮৮৯দক্ষিন বুড়াইর হাট৩৯১মাটিয়া২২৩রুপাব৪৩৮উত্তর বুড়াইর হাট২৬১নাগরারহাট৪০৫চরদাউদপুর৫০৩গোয়ালনগর২৩৭দক্ষিণ চন্দন২৫৮শ্রীচন্ডী৮৪১   আয়তন ও জনসংখ্যা    শিক্ষা  শিক্ষার হার  শিক্ষাপ্রতিষ্ঠান   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান অমিত আজহার প্রান্ত   আরও দেখুন    তথ্যসূত্র   বিষয়শ্রেণী:নরসিংদী সদর উপজেলার ইউনিয়ন
নওফল আল হান্নাশ (; জন্ম: ৭ ডিসেম্বর ২০০৬) হলেন একজন ফরাসি–মরক্কী পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁর হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা বাম পার্শ্বীয় রক্ষণভাগের খেলোয়াড় হিসেবে খেলেন।  ২০২৩ সালে, হান্নাশ ফ্রান্স অনূর্ধ্ব-১৭ দলের হয়ে ফ্রান্সের বয়সভিত্তিক পর্যায়ে অভিষেক করেছেন।  প্রারম্ভিক জীবন নওফল আল হান্নাশ ২০০৬ সালের ৭ই ডিসেম্বর তারিখে ফ্রান্সের পোয়াসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল হান্নাশ মরক্কো অনূর্ধ্ব-১৭, মরক্কো অনূর্ধ্ব-১৮ এবং মরক্কো অনূর্ধ্ব-১৯ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০২৩ সালের ১১ই অক্টোবর তারিখে তিনি দক্ষিণ কোরিয়া অনূর্ধ্ব-১৭ দলের বিরুদ্ধে ম্যাচে মরক্কো অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.us/spielbericht/index/spielbericht/4199302  তথ্যসূত্র  বহিঃসংযোগ               বিষয়শ্রেণী:২০০৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মরক্কী ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:পারি সাঁ-জেরমাঁর ফুটবলার বিষয়শ্রেণী:লিগ ১-এর খেলোয়াড় বিষয়শ্রেণী:মরক্কোর আন্তর্জাতিক যুব ফুটবলার বিষয়শ্রেণী:মরক্কোর অনূর্ধ্ব-১৭ আন্তর্জাতিক ফুটবলার বিষয়শ্রেণী:মরক্কোর অনূর্ধ্ব-১৯ আন্তর্জাতিক ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ফরাসি পুরুষ ফুটবলার
বার্গী-ই মাতাল জেলা (বার্গে মাতাল জেলা, ব্রাগামাতাল জেলা, , ) আফগানিস্তানের নুরিস্তান প্রদেশের একটি জেলা।"Afghanistan Administrative Divisions"  map, March 2007, Afghanistan Information Management Services (AIMS) এটি মূলত কোনার প্রদেশের একটি অংশ ছিল"Afghanistan"  political map, 1986, United States Central Intelligence Agency এবং এরপর ২০০১ সালে নতুনভাবে নুরিস্তান প্রদেশে স্থানান্তর করা হয়।  সীমানা বার্গি মাতাল জেলা নিম্নোক্ত অঞ্চলসমূহ সীমানা ঘিরে রেখেছে:  পশ্চিমে এবং উত্তর-পশ্চিমে বাদাখশন প্রদেশের কুরান ওয়া মুঞ্জান জেলা অবস্থিত।   পাকিস্তানের খাইবার-পাখতুনখোয়া প্রদেশের চিত্রল জেলা অবস্থান করছে উত্তর ও পূর্ব দিকে  দক্ষিণে কামদেশ জেলা এবং   দক্ষিণ পশ্চিমে পারুন জেলা  তথ্যসূত্র  বহিঃসংযোগ Crowley, Michael (22 September 2009) "Dying For Barge Matal" The New Republic Cavendish, Julius (13 November 2009) "Barge Matal: It's a Place We Never Want to Go Back To", The Independent  বিষয়শ্রেণী:নুরিস্তান প্রদেশের জেলা
thumb|250px|ফিনল্যান্ডের হেলসিনকি পৌরপুঞ্জের মানচিত্র  পৌরপুঞ্জ বলতে এমন একটি পৌর এলাকাকে বোঝায় যেটি একাধিক মহানগর, নগর, বড় শহর ও অন্যান্য নগরায়িত এলাকা নিয়ে গঠিত, যেগুলি জনসংখ্যা বৃদ্ধি ও ভৌগোলিক সম্প্রসারণের কারণে একীভূত হয়ে একটিমাত্র অবিচ্ছিন্ন নগরায়িত এলাকা বা শিল্পোন্নত এলাকা গঠন করেছে। বেশিরভাগ ক্ষেত্রেই একটি পৌরপুঞ্জ একটি বহুকেন্দ্রিক নগরায়িত এলাকা, যেখানে পরিবহন ব্যবস্থার উন্নতির কারণে বিভিন্ন এলাকাগুলির মধ্যে সংযোগ স্থাপিত হয়ে একটিমাত্র নগরভিত্তিক শ্রমবাজার বা কর্মস্থলে যাতায়াতের এলাকা গঠন করেছে।conurbation Dictionary Definition of conurbation Encyclopedia.com  পৌরপুঞ্জের ইংরেজি পারিভাষিক প্রতিশব্দ হল "কনার্বেশন" (conurbation)। ১৯১৫ সালে স্কটিশ ভূগোলবিদ প্যাট্রিক গেডেস তার রচিত সিটিজ ইন এভোলিউশন নামক গ্রন্থে প্রথমবারের মত পরিভাষাটির প্রচলন করেন। তিনি নব্য বৈদ্যুতিক শক্তি ও মোটরচালিত পরিবহন ব্যবহারের সুবাদে শহরগুলির সম্প্রসারণ এবং একে অপরের সাথে একীভূত হবার ক্ষমতার ব্যাপারে দৃষ্টি আকর্ষণ করেন। তিনি এ প্রসঙ্গে ইংল্যান্ডের মিডল্যান্ডটন তথা ওয়েস্ট মিডল্যান্ডস নগর সমবায়, জার্মানির রুর এলাকা, নেদারল্যান্ডসের রান্ডস্টাড এবং মার্কিন যুক্তরাষ্ট্রের উত্তর জার্সি এলাকাগুলিকে উদাহরণ হিসেবে উল্লেখ করেন।  পৌরপুঞ্জ মহাপৌরপুঞ্জ থেকে ভিন্ন। মহাপৌরপুঞ্জে পৌর এলাকাগুলি একে অপরের সন্নিকটস্থ হলেও ভৌগোলিকভাবে বিচ্ছিন্ন থাকে এবং এগুলিতে শ্রমবাজারের একীভবন সম্পূর্ণ নয়।  তথ্যসূত্র  বিষয়শ্রেণী:নগর গবেষণা ও পরিকল্পনা পরিভাষা বিষয়শ্রেণী:অপরিকল্পিত নগরায়িত এলাকা বিষয়শ্রেণী:জনবহুল স্থানের ধরন বিষয়শ্রেণী:নগরায়ন
সিঙ্গাপুর টেলিকমিউনিকেশনস লিমিটেড (সংক্ষিপ্তভাবে সিংটেল) একটি সিঙ্গাপুরীয় টেলিযোগাযোগ কোম্পানী এবং সিঙ্গাপুরে পরিচালিত চারটি প্রধান মুঠোফোন সেবাদাতা কোম্পানির একটি। সিঙ্গাপুরের বৃহত্তম মোবাইল নেটওয়ার্ক অপারেটর হিসাবে সিংটেলের ৪.১ মিলিয়ন গ্রাহক আছে এবং ২০১৭ অর্থবছরের শেষ অনুসারে সহায়ক প্রতিষ্ঠানের মাধ্যমে সমন্বিতভাবে ৬৪০ মিলিয়ন মোবাইল গ্রাহক রয়েছে। কোম্পানীটি ১৯৯৫ সাল পর্যন্ত টেলিযোগাযোগ যন্ত্রপাতি হিসাবে পরিচিত ছিল। সিংটেল আইএসপি, আইপিটিভি (সিংটেল টিভি) এবং মোবাইল ফোন নেটওয়ার্ক এবং ফিক্সড লাইন টেলিফোনি পরিষেবা সরবরাহ করে।  সিঙ্গাপুরে সিংটেল মোবাইল নেটওয়ার্ক +সিঙ্গাপুরে সিংটেল নেটওয়ার্কে ব্যবহৃত ফ্রিকোয়েন্সিসমূহ ব্যান্ড  ফ্রিকোয়েন্সি  ফ্রিকোয়েন্সি বিস্তার(মেগাহার্টজ)  প্রোটোকল   মন্তব্য ৮ (৯০০ মেগাহার্টজ)  (৯০৫~৯১৫; ৯৫০~৯৬০)  ২x১০  এইচএসপিএ+, এলটিই  ৩ (১৮০০ মেগাহার্টজ)  (১৭১০~১৭৪০; ১৮০৫~১৮৩৫)  ২x৩০  এলটিই   ১ (২১০০ মেগাহার্টজ)   (১৯৩৫.১~১৯৫০.১; ২১২৫.১~২১৪০.১)  (১৯৬৯.৯~১৯৭৪.৯; ২১৫৯.৯~২১৬৪.৯) (১৯০৯.৯~১৯১৪.৯)  ২x১৫  ২x৫৫  এইচএসপিএ+, এলটিই, ৫G NR  সমাপ্তির তারিখ: ৩১ ডিসেম্বর ২০২১ ৭ (২৬০০ মেগাহার্টজ)  (২৫৪০~২৫৬০; ২৬৬০~২৬৮০)   ২x২০  এলটিই   ৩৮ (২৬০০ মেগাহার্টজ)  ২৬০০~২৬১৫  ১৫  এলটিই   ৭৮ (৩.৫গিগাহার্টজ)     ১০০  ৫G NR     প্রধান প্রতিষ্ঠানসমূহ সিংটেল গ্রুপের প্রতিষ্ঠানসমূহে বিভিন্ন সহায়ক প্রতিষ্ঠান, সহযোগী প্রতিষ্ঠান রয়েছে এবং এর পাশাপাশি বিদেশী প্রতিষ্ঠানে অংশীদারিত্বও রয়েছে। প্রতিষ্ঠানের মূল ভিত্তি মোবাইল ফোন শিল্পে, যেখানে ৩১ মার্চ ২০১৭ পর্যন্ত সিংটেলের মোট ৬৩৮ মিলিয়ন গ্রাহক রয়েছে।  আঞ্চলিক মোবাইল সহায়ক প্রতিষ্ঠান দেশ ভিত্তিক মোবাইল অংশীদারিত্ব তথ্যমোবাইল প্রতিষ্ঠানদেশঅংশীদারিত্ববাজার অবস্থান৩১ মার্চ ২০১৯ অনুসারে৩০ জুন ২০১৮ অনুসারে৩১ মার্চ ২০১৭ অনুসারে৩১ মার্চ ২০১৬ অনুসারেঅ্যাডভান্সড ইনফো সার্ভিসথাইল্যান্ড ২৩%  ১ নং৪৫%৪৫% ৪৫%  ৪৭%ভারতী এয়ারটেলভারত ৪০% ৩ নং২৮%৩১% ২৩%  ২৪%গ্লোব টেলিকমফিলিপাইন ৪৭% ১ নং৫৭%৫২% ৪৮%  ৪৬%ওপটাসঅস্ট্রেলিয়া ১০০% ২ নং(no data)২৮% ২৭%  ৩০%টেলকমসেলইন্দোনেশিয়া ৩৫% ১ নং৫১%৫০% ৪৮%  ৩০%  তথ্যসূত্র  বহিঃসংযোগ   কোম্পানি ওয়েবসাইট  সিংটেল বিশ্বব্যাপী অফিস  সিংটেল ইনোভ৮  বিষয়শ্রেণী:সিঙ্গাপুরে ইন্টারনেট বিষয়শ্রেণী:সিঙ্গাপুরের কোম্পানি বিষয়শ্রেণী:সিঙ্গাপুরি মার্কা